钦定古今图书集成/明伦汇编/氏族典/第171卷 > 《郑樵通志》 > 以名为氏〈楚人名〉
## 钦定古今图书集成/明伦汇编/氏族典/第171卷 > 《郑樵通志》 > 以名为氏〈楚人名〉

班氏、𦬒姓。楚若敖生斗伯比，伯比生令尹子文，为虎
所乳，谓“虎有班文”，因以为氏。秦有班壹，避地楼烦，生
孺，孺生长，长生回，回生况，况生穉，穉生彪，班固之父
也。宋雍熙登第有班绹。

臣谨按斗榖於菟，因为虎所乳，故名谷於菟，而字之曰子文。其子曰斗般，与“班” 同音，不应父曰“班” ，而子亦以“般” 名者，此以名为氏者。